Кристин Юрукова
Момиче

chitanka.info

Момиче

като счупено

огледало —

нащърбено,

остро,

реже до кръв.

Този, дето

камъка хвърли,

дим да го няма,

нейде далече е.

От тези, дето

близо са,

никой не понечи

да го залепи.

Момичето счупено

седи си тук

на парчета

и отразява света —

пак натрошен,

не ще да го види,

не ще да го чуй.

Момиче,

момиченце,

плячка за свраките,

тръгнали

на лов за нещо,

дето блести.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.